ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1936/96 υποβολή: Enrico Ferri (PPE) και Pier Casini (PPE) προς το (17 Iουλίου 1996)

Θέμα: Eξαίρεση επιβολής ΦΠΑ επί των κρατικών φόρων κατανάλωσης και των πρόσθετων φόρων των περιφερειακών αρχών στην κατανάλωση μεθανίου

Έχοντας υπόψη ότι ο συνυπολογισμός στη βάση επιβολής του ΦΠΑ του φόρου κατανάλωσης επί του μεθανίου, των πρόσθετων περιφερειακών φόρων του άρθρου 10 του ΝΔ αριθ. 15/977 προκαλεί τόσο άνιση μεταχείριση στο κοινοτικό επίπεδο όσο και έντονες αμφισβητήσεις νομιμότητας σε εθνικό επίπεδο 7

Έχοντας, π.χ., υπόψη ότι το τίμημα που καταβάλλεται στην Ιταλία για την κατανάλωση μεθανίου είναι υψηλότερο από οποιαδήποτε άλλη χώρα της Κοινότητας 7 και αυτό όχι μόνο λόγω του κόστους της πρώτης ύλης αλλά κυρίως λόγω της συνεχούς αύξησης της φορολογίας (φόροι, πρόσθετοι φόροι κλπ), η οποία μέσα σε λίγα χρόνια οδήγησε στην αύξηση του βάρους των φόρων σε επίπεδο που ξεπερνά το ήμισυ του τελικού κόστους 7

Έχοντας υπόψη ότι η έκτη οδηγία ΕΟΚ αριθ. 77/388/ΕΟΚ ((ΕΕ L145, 13.6.1977, σελ. 1. )) για την εναρμονισμένη εφαρμογή στα κράτη μέλη «κοινού συστήματος φόρου προστιθέμενης αξίας» στον τίτλο VIII, άρθρο 11, παράγρ. 2 προβλέπεται κατά τρόπο ρητό και αναμφισβήτητο ότι «στην βάση επιβολής του φόρου περιλαμβάνονται: α) οι φόροι, δασμοί, δικαιώματα, εισφορές και τέλη, εξαιρέσει του φόρου προστιθέμενης αξίας» 7

Έχοντας υπόψη ότι, λόγω της εσωτερικής νομοθετικής κατάστασης των επιμέρους χωρών, μόνο μια Κοινοτική κανονιστική παρέμβαση θα μπορούσε να παρεκκλίνει από τη, γενικώς, αναγνωριζόμενη νομιμότητα της επιβολής φόρου επί άλλου φόρου 7 Ζητείται από το Συμβούλιο να παρέμβει με την έγκριση οδηγίας η οποία, τροποποιώντας την ισχύουσα εθνική ρύθμιση, θα μπορεί να επιτρέπει την εξαίρεση (όπου είναι δυνατόν) επιβολής ΦΠΑ επί των κρατικών φόρων κατανάλωσης και των πρόσθετων περιφερειακών φόρων που πλήττουν την κατανάλωση μεθανίου.

Απάντηση (10 Οκτωβρίου 1996)

Οι διατάξεις στις οποίες αναφέρονται οι αξιότιμοι κύριοι βουλευτές και οι οποίες αφορούν τη βάση επιβολής του ΦΠΑ βασίζονται στο γεγονός ότι ο φόρος προστιθεμένης αξίας είναι ένας γενικός φόρος κατανάλωσης που αφορά όλα τα στοιχεία, εκτός αυτού καθαυτού του ΦΠΑ, που περιλαμβάνονται στην τιμή ενός αγαθού. Εξάλλου, οι ίδιοι κανόνες εφαρμόζονται όχι μόνο στις συναλλαγές στο εσωτερικό μιας χώρας, αλλά και στην εισαγωγή και στις ενδοκοινοτικές αγορές αγαθών.

Οποιαδήποτε τροποποίηση αυτής της νομοθεσίας μπορεί να εξαταστεί από το Συμβούλιο μόνον βάσει πρότασης της Επιτροπής. Ωστόσο, το Συμβούλιο δεν έχει λάβει καμία σχετική πρόταση.
ΓΡΑΠΤΗ ΕΡΩΤΗΣΗ E-1925/96 υποβολή: Jesϊs Cabezσn Alonso (PSE) προς την Επιτροπή (16 Iουλίου 1996)

Θέμα: Υπάλληλοι της Επιτροπής των Περιφερειών

Μπορεί η Επιτροπή να αναφέρει στον υποβάλλοντα την ερώτηση σε ποιά Αρχή, Οργανισμό ή Θεσμικό Όργανο πρέπει να απευθυνθεί προκειμένου να πληροφορηθεί τα κριτήρια με τα οποία επελέγησαν, προσελήφθησαν και διορίσθηκαν οι σημερινοί υπάλληλοι της Επιτροπής των Περιφερειών;

Απάντηση της κας Wulf-Mathies εξ ονόματος της Επιτροπής (29 Ιουλίου 1996)

Η πολιτική πρόσληψης των υπαλλήλων της Επιτροπής των Περιφερειών υπάγεται στην αποκλειστική αρμοδιότητά της. Η Επιτροπή προτείνει επομένως στο Αξιότιμο Μέλος του Κοινοβουλίου να απευθυνθεί στην Επιτροπή των Περιφερειών.
ΓΡΑΠΤΗ ΕΡΩΤΗΣΗ E-1325/96 υποβολή: Angela Sierra Gonzαlez (GUE/NGL), Laura Gonzαlez Αlvarez (GUE/NGL) και Marνa Sornosa Martνnez (GUE/NGL) προς την Επιτροπή (3 Iουνίου 1996)

Θέμα: Μονάδες παραγωγής ασφάλτου στην Orotavay Galdar - Κανάριες Νήσοι

Γνωρίζει η Επιτροπή τα έργα για την επέκταση του αυτοκινητόδρομου TF-5 βορείως της Νήσου Τενερίφης (Κανάριες Νήσοι) και τις περιβαλλοντικές επιπτώσεις των έργων αυτών στην «Κοιλάδα του Orotava»;

Γνωρίζει η Επιτροπή τον παράνομο χαρακτήρα της μονάδας παραγωγής ασφάλτου που έχει εγκατασταθεί στην εν λόγω κοιλάδα προκειμένου να εξυπηρετήσει την επέκταση του αυτοκινητοδρόμου; Η ανωτέρω μονάδα έχει καταγγελθεί από πολλές οικολογικές και κοινωνικές οργανώσεις λόγω παραβάσεως των διοικητικών και περιβαλλοντικών διατάξεων των Καναρίων Νήσων.

Μπορεί να αναφέρει η Επιτροπή εάν για τα έργα «επέκτασης του αυτοκινητοδρόμου TF-5 από το 32,900 χλμ. έως το 39,300 χλμ, τμήμα Orotava-Los Realejos» διατίθεται κάποια κοινοτική χρηματοδότηση;

Απάντηση της κας Bjerregaard εξ ονόματος της Επιτροπής (19 Ιουλίου 1996)

Η Επιτροπή έλαβε γνώση των εργασιών επέκτασης του αυτοκινητοδρόμου TF-5 (Τενερίφη) μέσω των διαφόρων καταγγελιών που της υποβλήθηκαν. Από τις πληροφορίες που έχει στη διάθεσή της προκύπτει ότι για το έργο αυτό τηρήθηκε η διαδικασία αξιολόγησης των περιβαλλοντικών επιπτώσεων η οποία προβλέπεται από την οδηγία 85/337/ΕΟΚ ((ΕΕ αριθ. L 175, της 5.7.1985. )) του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον.

Στο πλαίσιο της διαδικασίας αυτής, το κοινό είχε την ευκαιρία να εκφράσει τη γνώμη του πριν από την έναρξη του έργου, όπως προβλέπεται στην οδηγία. Η δήλωση των περιβαλλοντικών επιπτώσεων του έργου δημοσιεύτηκε στο Boletin oficial de Canarias αριθ. 73 της 5ης Ιουνίου 1992.

Αντίθετα, η Επιτροπή δεν έχει ενημερωθεί σχετικά με την εγκατάσταση μονάδας παραγωγής ασφάλτου για τους σκοπούς της επέκτασης του αυτοκινητοδρόμου. Οι εγκαταστάσεις όμως του είδους αυτού δεν καλύπτονται από την οδηγία 85/337/ΕΟΚ η οποία, συνεπώς, δεν εφαρμόζεται στην συγκεκριμένη περίπτωση. Όσον αφορά τυχόν παραβιάσεις εθνικών διατάξεων που δεν απορρέουν από το κοινοτικό δίκαιο, η Επιτροπή δεν έχει την αρμοδιότητα να παρέμβει στο σχετικό κράτος μέλος. Κατά την εξέταση των πληροφοριών που είχε στη διάθεσή της η Επιτροπή δεν διαπίστωσε παράβαση των υποχρεώσεων που απορρέουν από την οδηγία 85/337/ΕΟΚ.

Στο πλαίσιο του επιχειρησιακού προγράμματος για τις Κανάριους Νήσους (1994-1999) η Κοινότητα συγχρηματοδοτεί το έργο «αυτοκινητόδρομος TF-5 Orotava-Los Realejos». Πρόκειται για επέκταση του υφισταμένου αυτοκινητοδρόμου μήκους 6.400 m.

Το έργο το οποίο έχει ολοκληρωθεί κατά 70% συντελεί στη βελτίωση της κυκλοφορίας στη βόρεια περιοχή του νησιού και συνεπάγεται σημαντική μείωση του χρόνου μετάβασης από τη La Orotava στη Los Realejos, και αντιστρόφως.
ΓΡΑΠΤΗ ΕΡΩΤΗΣΗ E-1199/96 υποβολή: Richard Howitt (PSE) προς την Επιτροπή (15 Μαΐου 1996)

Θέμα: Δρόμος για τη σύνδεση του λιμένος στη νήσο CANVEY, Έσεξ

Συμφωνεί η Επιτροπή με το γεγονός ότι οι μετακινήσεις των βαρέων φορτηγών οχημάτων από τις αποθήκες πετρελαίου ΟΙΚΟS και από τη βιομηχανική μονάδα CHARFLEETS προξενούν περιβαλλοντική όχληση και απειλή κυκλοφοριακής συμφόρησης στους κατοίκους της νήσου CANVEY του Έσεξ στην εκλογική μου περιφέρεια; Προτίθεται η Επιτροπή να εξετάσει το ενδεχόμενο οικονομικής συνεισφοράς για την κατασκευή δρόμου σύνδεσης μέσω της προτεινόμενης περιοχής εμπορικής ανάπτυξης στο δυτικό τμήμα της νήσου και μπορεί να αναφέρει ποια ακριβώς προγράμματα κοινοτικής χρηματοδότησης μπορούν να διατεθούν για τον σκοπό αυτό;

Απάντηση του κ. Kinnock εξ ονόματος της Επιτροπής (18 Ιουλίου 1996)

Η νομική ευθύνη για την εκτίμηση και τον περιορισμό των περιβαλλοντικών οχλήσεων βαρύνει τα κράτη μέλη. Οι περιβαλλοντικές επιπτώσεις από τη χρήση των υφιστάμενων υποδομών βρίσκονται εκτός του πεδίου της παρούσης κοινοτικής νομοθεσίας και ως εκ τούτου η Επιτροπή δεν είναι σε θέση να τοποθετηθεί σχετικά.

Η προτεινόμενη σύνδεση δεν φαίνεται να αποτελεί τμήμα του οδικού δικτύου που καθορίζεται στις προτεινόμενες κατευθυντήριες γραμμές για τα διευρωπαϊκά δίκτυα (ΤΕΝ) και, εν πάση περιπτώσει, μια αίτηση κοινοτικής συνδρομής θα απαιτούσε την στήριξη της κυβέρνησης του Ηνωμένου Βασιλείου, όπως ορίζεται στο άρθρο 129 της συνθήκης ΕΚ.

Η νήσος Canvey δεν αποτελεί μέχρι στιγμής, όπως γνωρίζει ίσως το Αξιότιμο Μέλος του Κοινοβουλίου, επιλέξιμη περιοχή για ενίσχυση εκ μέρους του Ευρωπαϊκού Ταμείου Περιφερειακής Ανάπτυξης (ΕΤΠΑ), και κατά συνέπειαν ο τύπος του έργου που αναφέρεται στην ερώτηση δεν θα εχρηματοδοτείτο από το ΕΤΠΑ στο πλαίσιο των τρεχόντων προγραμμάτων στο Ηνωμένο Βασίλειο.
ΓΡΑΠΤΗ ΕΡΩΤΗΣΗ E-1594/96 υποβολή: Christine Crawley (PSE) προς το (24 Iουνίου 1996)

Θέμα: Ρατσιστικοί συνοριακοί έλεγχοι

Προσφάτως ομάδα από το East Birmingham College υπέστη συνοριακούς ελέγχους και έρευνες στη Γαλλία που είχαν σαφώς στόχο μαύρους σπουδαστές και ήταν καταφανώς ρατσιστικού χαρακτήρα.

Σε ποίες ενέργεις προτίθεται να προβεί το Συμβούλιο για να εξασφαλίσει ότι καμμία χώρα δεν θα διενεργεί συνοριακούς ελέγχους ρατσιστικού χαρακτήρα;

Απάντηση (14 Οκτωβρίου 1996)

Η Ευρωπαϊκή Ενωση σέβεται, σύμφωνα με το άρθρο ΣΤ, παράγραφος 23, της συνθήκης ΕΕ, τα θεμελιώδη δικαιώματα, όπως τα εγγυάται η Ευρωπαϊκή Σύμβαση διασφάλισης των ανθρωπίνων δικαιωμάτων και των θεμελιωδών ελευθεριών, που υπογράφηκε στη Ρώμη, στις 4 Νοεμβρίου 1950, και όπως προκύπτουν από τις κοινές συνταγματικές παραδόσεις των κρατών μελών, ως γενικές αρχές του κοινοτικού δικαίου. Εξάλλου, τα κράτη μέλη της Ενωσης έχουν επικυρώσει τη ΣΎμβαση για την εξάλειψη των φυλετικών διακρίσεων κάθε μορφής, που υπογράφηκε στη Νέα Υόρκη στις 7 Μαρτίου 1996. Κατά τη διεξαγωγή των συνοριακών ελέγχων πρέπει να λαμβάνονται υπόψη οι διατάξεις αυτές.

Τέλος, το Ευρωπαϊκό Συμβούλιο της Φλωρεντίας, της 21ης και 22ας Ιουνίου 1996, επιβεβαίωσε τη σταθερή βούληση της Ενωσης να καταπολεμήσει με τη μεγαλύτερη αποφασιστικότητα τον ρατσισμό και την ξενοφοβία. Επιπλέον, ενκρινε την αρχή στην οποία βασίζεται η δημιουργία ενός ευρωπαϊκού παρατηρητηρίου των φαινομένων του ρατσισμού και ξενοφοβίας και κάλεσε το Συμβούλιο να εξετάσει το νομικό και δημοσιονομικό καθεστώς του μελλοντικού παρατηρητηρίου.
ΓΡΑΠΤΗ ΕΡΩΤΗΣΗ E-1553/96 υποβολή: Wolfgang Kreissl-Dφrfler (V) προς την Επιτροπή (17 Iουνίου 1996)

Θέμα: Κόστος της αποθήκευσης του βοδινού κρέατος

Σε τί ύψος ανέρχονται οι ενισχύσεις κατά την εξαγωγή βοδινού κρέατος από το 1990 έως το 1995 ανά έτος και ανά κράτος μέλος για:

1. ζωντανά ζώα

2. σφάγια (νωπά και κατεψυγμένα)

3. μεταποιημένο βοδινό κρέας;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1550/96, E-1551/96, E-1552/96 και E-1553/96 (12 Ιουλίου 1996)

Η Επιτροπή διαβιβάζει κατευθείαν στο αξιότιμο μέλος του Κοινοβουλίου και στη Γενική Γραμματεία του Κοινοβουλίου τα στοχεία που ζητήθηκαν. Εκείνα που αφορούν τις γραπτές ερωτήσεις Ε-1550/96, Ε-1551/96 και Ε-1553/96 προέρχονται από τη δημοσιονομική έκθεση του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα εγγυήσεων, που υποβάλλεται κάθε έτος στη δημοσιονομική αρχή.

Οσον αφορά την απάντηση στη γραπτή ερώτηση Ε-1552/96, θα πρέπει απλώς να επισημανθεί ότι η κοινή οργάνωση αγοράς του βοείου κρέατος δεν περιλαμβάνει χρηματοδότηση του τύπου «ενίσχυση στη μεταποίηση».
ΓΡΑΠΤΗ ΕΡΩΤΗΣΗ E-2176/96 υποβολή: Christine Crawley (PSE) προς την Επιτροπή (2 Αυγούστου 1996)

Θέμα: Σχέδιο κάρτας πολλαπλών διαδρομών για τα άτομα της τρίτης ηλικίας

Θα προβεί η Επιτροπή σε ενημέρωση αναφορικά με το σχέδιο Europass στο οποίο θα συμμετάσχουν 5 κράτη μέλη; Ποια δράση προβλέπει η Επιτροπή ότι θα αναλάβει ώστε να εξασφαλίσει ότι τα αποτελέσματα του εν λόγω σχεδίου θα χρησιμοποιηθούν για την εφαρμογή, σε όλη την Ευρώπη, κάρτας πολλαπλών διαδρομών για τα άτομα της τρίτης ηλικίας;

Απάντηση του κ. Flynn εξ ονόματος της Επιτροπής (9 Σεπτεμβρίου 1996)

Η Επιτροπή συγχρηματοδοτεί το σχέδιο Europass για στο οποίο αναφέρεται το αξιότιμο μέλος. Το σχέδιο στοχεύει να αναπτύξει πρότυπα τα οποία θα μπορούν να προσαρμόσουν τα κράτη μέλη ώστε να ανταποκριθούν στις δικές τους ιδιαίτερες περιστάσεις. Αυτό ενδεχομένως να προσφέρει κοινή βάση για αμοιβαία οφέλη και αμοιβαία αναγνώριση μέσα στην Κοινότητα. Τα αποτελέσματα της μελέτης σκοπιμότητας πρέπει να είναι διαθέσιμα στο τέλος του πρώτου εξαμήνου 1997. Η Επιτροπή θα επανεξετάσει την κατάσταση με βάση την έκθεση που θα προκύψει από αυτή τη μελέτη. Ο στόχος είναι να εντοπίσει συγκεκριμένα μέτρα με τα οποία θα μπορούσε να πραγματοποιηθεί πρόοδος στην Σύσταση της 10ης Μαρτίου 1989 της Επιτροπής. Αυτή η Σύσταση, την οποία μέχρι τώρα δεν έχει εφαρμόσει κανένα κράτος μέλος, ζητά την εισαγωγή κοινής «κάρτας άνω των εξήντα ετών» η οποία θα φέρει στην επιφάνεια τα ισχύοντα δικαιώματα των ηλικιωμένων ατόμων, ειδικότερα όταν ταξιδεύουν εκτός του δικού τους κράτους μέλους.
ΓΡΑΠΤΗ ΕΡΩΤΗΣΗ P-1973/96 υποβολή: Luciano Vecchi (PSE) προς την Επιτροπή (12 Iουλίου 1996)

Θέμα: Κοινοτικές ενέργειες για τις νάρκες κατά προσωπικού

Το Ευρωπαϊκό Κοινοβούλιο, τόσο μέσω των ψηφισμάτων του όσο και μέσω της θέσπισης ειδικού δημοσιονομικού κονδυλίου, εζήτησε την εφαρμογή προγραμμάτων ναρκοσυλλογής στις τρίτες χώρες, ιδίως δε στις αναπτυσσόμενες. Ερωτάται η Επιτροπή:

1. Ποιά σχέδια έχουν ήδη εγκριθεί στον τομέα της ναρκοσυλλογής;

2. Προτίθεται να προωθήσει, μόνη ή από κοινού με άλλους φορείς (διεθνείς οργανισμούς, κυβερνήσεις, μη κυβερνητικές οργανώσεις κτλ), προγράμματα ναρκοσυλλογής μεγαλύτερης εμβέλειας;

3. Πώς αιτιολογείται η πρόταση, που περιλαμβάνεται στο προσχέδιο προϋπολογισμού 1997, να καταργηθεί η θέση Β7-615 του προϋπολογισμού «Ενέργειες της Ευρωπαϊκής Κοινότητας σχετικά με τις νάρκες κατά προσωπικού»;

Απάντηση του κ. Van den Broek εξ ονόματος της Επιτροπής (2 Αυγούστου 1996)

Στη διάρκεια του χρονικού διαστήματος 1995-1996, περί τα 50 εκατ. ECU έχουν διατεθεί, από τον κοινοτικό προϋπολογισμό, όπως και από το Ευρωπαϊκό Ταμείο Ανάπτυξης (ΕΤΑ), για δραστηριότητες αποναρκοθέτησης σε όλο τον κόσμο.

Όσον αφορά τη γραμμή Β7-615 του προϋπολογισμού, η Επιτροπή επιθυμεί να χρησιμοποιήσει περίπου 6-7 εκατ. ECU από αυτήν, για την εκκαθάριση ναρκοπεδίων στη Βοσνία-Ερζεγοβίνη, που αποτελεί περιοχή με επείγουσες ανάγκες βοήθειας, και όπου η Επιτροπή έχει ξεχωρίσει τέσσερα συγκεκριμένα σχέδια, τα οποία επιθυμεί να προωθήσει το συντομότερο δυνατό. Έχει τώρα ξεκινήσει δύο διαδικασίες μειοδοτικού διαγωνισμού για δύο από τα σχέδια αυτά και περιμένει προτάσεις από μη κυβερνητικούς οργανισμούς για τα άλλα δύο. Επιπλέον, εξετάζονται αρκετά σχέδια σε άλλες χώρες για ενδεχόμενη χρηματοδότησή τους από τη νέα γραμμή του προϋπολογισμού, σε τομείς όπως η εκπαίδευση για την ανίχνευση και εξουδετέρωση εκρηκτικών μηχανισμών και για την πρόληψη δυστυχημάτων από νάρκες.

Για τη βελτίωση της εσωτερικής διαχείρισης, η γραμμή Β7-615 του προϋπολογισμού 1996 τροποποιήθηκε σε Β7-661 (ειδικές δράσεις με τρίτες χώρες - συμμετοχή της Κοινότητας σε δράσεις συναφείς με τις νάρκες προσωπικού), γι' αυτό και η εκ πρώτης όψεως «απαλειφή». Η σχετική πρόθεση είναι να υπάρξει διαθέσιμο ένα κεντρικό ταμείο για δραστηριότητες εκκαθάρισης των ναρκοπεδίων (περιλαμβανομένης της χορηγούμενης στα θύματα βοήθειας) τόσο στην πρώην Γιουγκοσλαβία όσο και σε άλλες πληγείσες περιοχές του κόσμου.

Από πρακτική άποψη, και μέσω των πολιτικών προσπαθειών που καταβάλλει, η Κοινότητα ευρίσκεται στην πρώτη γραμμή των αποτελεσματικότερων διεθνών ενεργειών για την αντιμετώπιση της τραγωδίας που συνιστούν οι νάρκες προσωπικού, ειδικότερα στον αναπτυσσόμενο κόσμο. Η Επιτροπή συνεχίζει να διαδραματίζει ένα μείζονα ρόλο στο πλαίσιο αυτό.
ΓΡΑΠΤΗ ΕΡΩΤΗΣΗ P-1997/96 υποβολή: Kirsten Jensen (PSE) προς την Επιτροπή (12 Iουλίου 1996)

Θέμα: Ύπαρξη σπόρων και παρασίτων σε αποθηκευμένες αχυρόμπαλλες

Έρευνες δείχνουν, ότι η αποθήκευση αχυρόμπαλλων δίνει μια υψηλότερη περιεκτικότητα σε αναερόβιους σπόρους και παράσιτα, από ό,τι η αποθήκευση σε σιλό ή θημωνιές.

Σκοπεύει η Επιτροπή να εξετάσει τι σημασία έχει αυτό για την καλή κατάσταση των ζώων, την ποιότητα του γάλακτος και του κρέατος, και πως επιδρά στην υγεία των καταναλωτών;

Απάντηση του κ. Fischler εξ ονόματος της Επιτροπής (1 Αυγούστου 1996)

Η Επιτροπή δεν γνωρίζει κατά πόσο η τεχνική ενσίρωσης σε αχυρόμπαλλες μπορεί να επηρεάσει τις καλές συνθήκες διαβίωσης των ζώων και να αλλοιώσει την ποίοτητα των ζωϊκών προϊόντων.

Αν η εν λόγω διαδικασία ενσίρωσης αποδειχθεί πράγματι επικίνδυνη για τα ζώα ή τον καταναλωτή, η Επιτροπή δεν θα λήψει να λάβει τα μέτρα που επιβάλλονται.
ΓΡΑΠΤΗ ΕΡΩΤΗΣΗ P-1103/96 υποβολή: Στυλιανός Παναγόπουλος (PSE) προς το (26 Απριλίου 1996)

Θέμα: Τρομοκρατική επίθεση κατά Ελλήνων τουριστών στο Κάιρο

Η τρομοκρατική επίθεση στο ξενοδοχείο Europa του Καΐρου το πρωί της Πέμπτης 18 Απριλίου 1996 που είχε σαν αποτέλεσμα το θάνατο 18 Ελλήνων πολιτών και τον τραυματισμό άλλων 14, ξαναφέρει στην επικαιρότητα το θέμα της ασφάλειας των τουριστών, από την Ευρωπαϊκή Ένωση, που ταξιδεύουν σε τρίτες χώρες. Για μια ακόμη φορά κατά την περίοδο του Πάσχα, η ανθρωπότητα θρηνεί τον άδικο θάνατο αθώων πολιτών που πέφτουν θύματα ενός παραλόγου φανατισμού.

Ερωτάται το Συμβούλιο:

1. Πώς αντιμετωπίζει τέτοιου είδους τρομοκρατικές ενέργειες;

2. Τί μέτρα προτίθεται να λάβει για την προστασία των τουριστών, υπηκόων της Ευρωπαϊκής Ένωσης, που ταξιδεύουν σε τρίτες χώρες;

Απάντηση (14 Οκτωβρίου 1996)

1. Μετά την τρομοκρατική επίθεση της 18ης Απριλίου 1996 στο Κάιρο, η Προεδρία έκαμε την ακόλουθη δήλωση εξ ονόματος της Ευρωπαϊκής Ένωσης, όσον αφορά τη δολοφονία των ελλήνων τουριστών στο Κάιρο.

«Το Συμβούλιο εκφράζει την βαθύτατα θλίψη και συμπαράστασή του στις οικογένειες των θυμάτων της δολοφονικής επίθεσης εις βάρος αθώων Ελλήνων τουριστών, που έγινε στο Κάιρο την περασμένη Πέμπτη.

Η Ευρωπαϊκή Ένωση καταδικάζει για πολλοστή φορά αυτές τις παράλογες πράξεις βίας. Επιβεβαιώνει εξάλλου ότι όλα τα κράτη μέλη της είναι αποφασισμένα να αντιμετωπίσουν αποτελεσματικά την τρομοκρατία σε όλες τις μορφές της».

2. Το Ευρωπαϊκό Συμβούλιο της Μαδρίτης της 15ης/16ης Δεκεμβρίου 1995 υποδέχθηκε με ζωηρή ικανοποίηση την έγκριση από το Συμβούλιο της 23ης Νοεμβρίου 1995 της δήλωσης της Γκομέρας για την τρομοκρατία. Με τη δήλωση αυτή εκφράζεται η σταθερή βούληση της Ένωσης να ενισχύσει τη συνεργασία για την καταπολέμηση της τρομοκρατίας, που αποτελεί έναν από τους κύριους στόχους της συνεργασίας στον τομέα της Δικαιοσύνης και των Εσωτερικών Υποθέσεων. Το Ευρωπαϊκό Συμβούλιο κάλεσε το Συμβούλιο να υλοποιήσει τη συνεργασία αυτή με συγκεκριμένα και αποτελεσματικά μέτρα.

3. Το Συμβούλιο προβαίνει τακτικά σε αξιολόγηση της εσωτερικής και εξωτερικής απειλής που συνιστά η τρομοκρατία για τα κράτη μέλη. Ιδιαίτερη προσοχή αποδίδεται σήμερα στην απειλή που συνιστά ο ισλαμικός εξτρεμισμός και οι εξτρεμιστικές ομάδες της Μέσης Ανατολής, καθώς και στη χρησιμοποίηση προηγμένων τεχνολογιών από τρομοκρατικές ομάδες. Προκειμένου να ενισχυεθί η ασφάλεια των τουριστών που προέρχονται από κράτη μέλη της Ευρωπαϊκής Ένωσης, γίνονται περιοδικές διαβουλεύσεις ανάμεσα στους επικεφαλείς αποστολών που εργάζονται σε περιοχές εκτεθειμένες στην απειλή τρομοκρατίας 7 στόχος των διαβουλεύσεων είναι η συγκέντρωση πληροφοριών προς χρήση των τουριστών. Εάν υπάρχει λόγος, ειδοποιούνται το κοινό και οι διοργανωτές ταξιδιών.

4. Το Συμβούλιο έχει επίγνωση της ανάγκης να καταπολεμηθεί η τρομοκρατία τόσο σε επιχειρησιακό όσο και πολιτικό επίπεδο. Προς το σκοπό αυτό, η Προεδρία συντονίζει τις θέσεις των κρατών μελών στα διεθνή πλαίσια, όπως το Συμβούλιο της Ευρώπης, η Οργάνωση για την Ασφάλεια και τη Συνεργασία στην Ευρώπη και τα Ηνωμένα Έθνη.
ΓΡΑΠΤΗ ΕΡΩΤΗΣΗ E-1918/96 υποβολή: Wolfgang Kreissl-Dφrfler (V) προς την Επιτροπή (16 Iουλίου 1996)

Θέμα: Μεταφορές ζώων - Βαυαρία

1. Σε ποια σημεία υπάρχουν σφαγεία;

2. Ποιοί είναι υπεύθυνοι για τη λειτουργία των σφαγείων;

3. Ποια είναι η παραγωγική ικανότητα των σφαγείων;

4. Ποιοί είναι οι τόποι προέλευσης των ζώων που σφάζονται;

5. Ποιες επιχειρήσεις μεταφέρουν ζώα στα σφαγεία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1917/96, E-1918/96, E-1920/96 και E-1922/96 (1η Αυγούστου 1996)

Δεδομένου ότι η Επιτροπή δεν διαθέτει πληροφορίες ή δεν διαθέτει επαρκείς και ενημερωμένες πληροφορίες, δεν είναι σε θέση να απαντήσει στα ερωτήματα που της έχουν τεθεί. Γι' αυτό το λόγο, καθώς και για λόγους αρμοδιότητας, η Επιτροπή συνιστά στο Αξιότιμο Μέλος του Κοινοβουλίου να απευθυνθεί στις γερμανικές αρχές και μεταξύ αυτών στις αρχές της Βαυαρίας.
ΓΡΑΠΤΗ ΕΡΩΤΗΣΗ E-1073/96 υποβολή: Richard Howitt (PSE) προς την Επιτροπή (13 Μαΐου 1996)

Θέμα: Προβλήματα αλιείας στο Essex και Kent

Eίναι αλήθεια ότι οι κανονισμοί επί της φορολογίας των κερδών που έχει επιβάλει η βρετανική κυβέρνηση αντί να συμβάλουν στην πολιτική απόσυρσης των σκαφών στην Ευρωπαϊκή Ένωση, δημιουργούν κέρδη στην βρετανική κυβέρνηση; Εάν συμβαίνει αυτό γιατί δεν επιμένει η Επιτροπή τα χρήματα αυτά να διανέμονται για τη βελτίωση της αλιευτικής κοινότητας;

Κοινή απάντηση του κας Bonino εξ ονόματος της Επιτροπής στις γραπτές ερωτήσεις E-1071/96, E-1072/96 και E-1073/96 (6 Ιουνίου 1996)

Κοινοτική ενισχύση παρέχεται για τα μέτρα που εγκρίνονται βάσει των κοινοτικών προγραμμάτων για την αλιεία στο πλαίσιο του κανονισμού (ΕΚ) αριθ. 3699/93 της 21 Δεκεμβρίου 1993 ((ΕΕ αριθ. L 346, 31.12.1993 )). Μεμονωμένα αλιευτικά έργα, συμπεριλαμβανομένων της κατασκευής ή του εκσυγχρονισμού αλιευτικών σκαφών, στα οποία αναφέρεται το Αξιότιμο Μέλος του Κοινοβουλίου, εξετάζονται από το κράτος μέλος σύμφωνα με το προαναφερθέν πρόγραμμα και λαμβανομένων υπόψη των στόχων για τη μείωση της χωρητικότητας που καθορίζονται στα πολυετή προγράμματα προσανατολισμού (ΠΠΠ) για τον αλιευτικό στόλο του Ηνωμένου Βασιλείου.

Η Επιτροπή δεν πιστεύει ότι τα προαναφερθέντα μέτρα ευνοούν την κατασκευή ή τον εκσυγχρονισμό σκαφών με συγκεκριμένο μήκος, σχεδιασμό ή τύπο αλιευτικών εργαλείων. Επίσης, δεν είναι ορθό να λεχθεί ότι τα κίνητρα χρησιμοποιούνται για τη χρηματοδότηση της κατασκευής νέων σκαφών μήκους κάτω των δέκα μέτρων με στόχο να παρακαμφθούν η τήρηση των κανόνων διατήρησης ή οι εδαφικοί περιορισμοί.

Ο σκοπός ενός μέτρου όπως ο παροπλισμός είναι να μειωθεί η αλιευτική δυναμικότητα σύμφωνα με τους στόχους του ΠΠΠ. Το πρόγραμμα παροπλισμού του Ηνωμένου Βασιλείου απαιτεί την παράδοση και την κατάργηση της άδειας του παροπλιζόμενου σκάφους. Η χωρητικότητα του στόλου επομένως μειώνεται, ασχέτως του αν ο πλοιοκτήτης αγοράζει μια άλλη ισχύουσα άδεια ή όχι. Το μέτρο εκπληροί τον σκοπό για τον οποίο θεσπίστηκε, μειώνοντας το μέγεθος του αλιευτικού στόλου του Ηνωμένου Βασιλείου.

Εφόσον η εθνική νομοθεσία δεν αντιβαίνει στις θεμελιώδεις αρχές της συνθήκης ΕΚ και ιδίως στην απαγόρευση των διακρίσεων, και εφόσον οι εξαιρέσεις από τη φορολογία δεν ισοδυναμούν με παράνομες κρατικές ενισχύσεις, το κοινοτικό δίκαιο δεν μπορεί να περιορίσει την αυτονομία ενός κράτους μέλους σε θέματα φορολογίας. Τα κράτη μέλη μπορούν να εφαρμόζουν το δικό τους εργατικό και φορολογικό δίκαιο όσον αφορά θέματα εισοδήματος, εφόσον συμμορφώνονται με τη Συνθήκη και δεν παρακωλύεται η επίτευξη των στόχων της κοινής αλιευτικής πολιτικής.